
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πρόσληψη προσωπικού Νομαρχιακού Ταμείου Αρκαδίας για την 
αντιμετώπιση απρόβλεπτων και κατεπειγουσών αναγκών ... 1 

Ανασυγκρότηση Πρωτοβάθμιας Επιτροπής Κρίσεως Αγωνιστών 

Εθνικής Αντίστασης άρθρο 9 παρ. 3 Π.Δ. 379/83 . 2 

Εξαίρεση προσωπικού κλάδου ΤΕ2 Τουριστικού από τη διαδικασία 
πρόσληψης του Ν. 1320/83 . 3 


Καθορισμός του ύψους των αμοιβών των Δ/ντών των Μεταλυκεια- 
κών Προπαρασκευαστικών Κέντρων και της ωριαίας αντιμι¬ 
σθίας των διδασκόντων σ’ αυτά, ως και της ωριαίας αντιμισθίας 
των διδασκόντων στα Ειδικά Τμήματα της Πρόσθετης Διδακτι¬ 


κής Βοήθειας. 4 

Παράταση προθεσμίας υποβολής Δήλωσης Αποθεμάτων Μετάτα¬ 

ξης . 5 

Συγκρότηση του Κτηνιατρικού Συμβουλίου . 6 

Πρακτική άσκηση σπουδαστών Τ.Ε.Ι. στο Ιόνιο Πανεπιστήμιο . . 7 
Τροποποίηση και συμπλήρωση της Ε4/4359/87 απόφασης 
Τπουργ. Εμπορίου «περί εξαγωγής χωρίς συν/κές διατυπώσεις, 

κ.λ.π.». 8 

Ψήφιση νέου Οργανισμού Εσωτερικής Υπηρεσίας του ΚΑΠΗ Δήμου 

Μεσολογγίου Ν. Αιτωλίας και Ακαρνανίας. 9 

Έγκριση απόφασης Προέδρου Δ.Σ. Γεν. Νοσ/μείου'Καβάλας. . . 10 
Ψήφιση Οργανισμού Εσωτερικής Υπηρεσίας ΚΑΠΗ ΔΗΜΟΥ 

ΚΑΡΛΟΒΑΣΙΩΝ Ν. Σάμου.11 

Καθορισμός εκπαιδευτικού επιδόματος για τους εκπαιδευομένους 
στις Σχολές Τ.Ε.Κ. 12 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Μετάταξη της αμοιβής εγγύησης ή μηνιαίου μισθώματος των φια¬ 
λών βιομηχανικών αερίων από την αγορανομική κατηγορία των 
«διατιμημένων» στην αγορανομική κατηγορία των «Ελεγχομέ- 


νων για υπερβολικό κέρδος παροχών».13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25463/2576 . (1) 


Πρόσληψη προσωπικού Νομαρχιακού Ταμείου Αρκαδίας για την αντι¬ 
μετώπιση απρόβλεπτων και κατεπειγουσών αναγκών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 1, 3, 4 και 5 του Ν. 993/1979 «Περί 
του επί συμβάσει εργασίας ιδιωτικού δικαίου προσωπικού του Δημο¬ 
σίου, των Οργανισμών Τοπικής Αυτοδιοικήσεως και των λοιπών νομι¬ 
κών προσώπων δημοσίου δικαίου» σε συνδυασμό με τις όμοιες των άρ¬ 
θρων 8 και 9 του Ν. 1476/1984 «Διορισμός σε μόνιμες θέσεις του προ¬ 
σωπικού με σχέση εργασίας ιδιωτικού δικαίου του Δημοσίου, των 


Ν.Π.Δ.Δ., των Ο.Τ.Α. και του άρθρου 14 του Ν. 1735/1987 «Προσ¬ 
λήψεις στο δημόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις». 

2. Το έγγραφο 3533/16.12.1987 του Νομαρχιακού Ταμείου Αρ¬ 
καδίας με το οποίο ζητείται η έγκριση για την πρόσληψη ενός οδηγού 
φορτηγού αυτοκινήτου και δύο (2) χειριστών μηχανημάτων με σχέση 
εργασίας ιδιωτικού δικαίου, για χρονικό διάστημα οκτώ (8) μηνών, για 
την αντιμετώπιση έκτακτων και επειγουσών αναγκών. 

3. Την 191/20.4.1988 εγκριτική πράξη του Υπουργού Προεδρίας 
της Κυβέρνησης, αποφασίζουμε: 

Διαπιστώνουμε ότι συντρέχουν οι προϋποθέσεις των άρθρων 1, 3, 4 
και 5 του Ν. 993/1979 σε συνδυασμό με τις όμοιες των άρθρων 8 και 
9 του Ν. 1476/1984 και παρέχουμε την έγκριση στο Νομαρχιακό Τα¬ 
μείο Αρκαδίας για την πρόσληψη ενός οδηγού φορτηγού αυτοκινήτου, 
και δύο χειριστών μηχανημάτων με σχέση εργασίας ιδιωτικού δικαίου, 
για την κάλυψη απρόβλεπτων και έκτακτων αναγκών και για χρονικό 
διάστημα οκτώ (8) μηνών, ήτοι από 30.5.1988 μέχρι 30.1.1989. 

Η απόφαση αυτή να δημοσιευθεί στην Εφημερίδα της Κϋβερνή- 
σεως. 

Αθήνα, 3 Μαΐου 1988 
Με εντολή Υπουργού 
Ο Γενικός Γραμματέας 
ΠΑΝ. ΣΠΗΛΙΟΠΟΥΛΟΣ 

-♦- 

Αριθ. Φ. 454.1/11/478835 (2) 

Ανασυγκρότηση Πρωτοβάθμιας Επιτροπής Κρίσεως Αγωνιστών Εθνι¬ 
κής Αντίστασης άρθρο 9 παρ. 3 Π.Δ. 379/83. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 12 του Ν. 1285/82 «Για την αναγνώ¬ 
ριση της Εθνικής Αντίστασης του Ελληνικού Λαού εναντίον των Στρα¬ 
τευμάτων Κατοχής 1941-1944 (ΦΕΚ 115 τ.Α’). 

β. Τις διατάξεις των άρθρων 9 παρ. 3, 4, 6 και 7 και άρθρου 10 παρ. 
2 Π.Δ. 379/83 «επέκταση ευεργετημάτων Α.Ν. 971/49 σε αγωνιστές 
Εθνικής Αντίστασης και λοιπούς δικαιούχους» (ΦΕΚ 136 τ.Α'). 

γ. Τηναρ. 072.2/7/Γ. 1564/6.11.86 Κοινή Απόφαση του Πρωθυ¬ 
πουργού και του Αντιπροέδρου της Κυβέρνησης και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής Άμυνας στον 
Υφυπουργό Ορέστη Παπαστρατή». 

δ. Την από 18.4.88 εισήγηση της ΔΕΠΑΘΑ, αποφασίζουμε: 

1. Ανασυγκροτούμε την Πρωτοβάθμια Επιτροπή Κρίσης Αγωνιστών 
Εθνικής Αντίστασης και ορίζουμε ότι η Επιτροπή αυτή κατά τον πέμπτο 
χρόνον της λειτουργίας της συγκροτείται από τα παρακάτω μέλη: 
α. Αντιστράτηγο Παπαμήτσο Λέανδρο, ως Προέδρο. 
β. Υποναύαρχο Παπασηφάκη Δημήτριο 
γ. Σχη (Δ) Ψαρρά Ευστράτιο 
δ. Ταξχο (ΜΧ) ε.α. Ηλιάδη Στυλιανό 

ε. Ταξχο (Τθ) ε.α. Ζαρογιάννη Γεώργιο 

2. Σε περίπτωση απουσίας ή κωλύματος των τακτικών μελών ορί¬ 
ζουμε ως αναπληρωματικά μέλη τους: 

α. Σχη (Δ) Αλεβίζο Σωτήριο 

β. Ταξχο (ΓΙΖ) ε.α. Τσεκοϋρα Βασίλειο 

γ. Σχη (ΠΖ) ε.α. Μανωλάκο Αλέκο 

3. Τον Πρόεδρο απάντα ή κωλυόμενο αναπληρώνει ο ανώτερος κατά 
βαθμό των τακτικών εν ενεργεία μελών και επί ομοιοβάθμων ο αρχαιό¬ 
τερος. 

4. Στην περίπτωση που ο κρινόμενος ανήκει στην Αεροπορία το δεύ¬ 
τερο των τακτικών μελών αντικαθίσταται από τον Ταξίαρχο Πλατάκη 
Γεώργιο. . 

5. Σε περίπτωση που ο κρινόμενος ανήκει στα Σώματα Ασφάλειας το 
δεύτερο των τακτικών μελών της Επιτροπής θ’ αντικατασταθεί από 
Αξκό των αντιστοίχων Κλάδων ως ακολούθως: 

α. Για την πρώην Χωρ/κή από τον Αστυν. Δντή Λόη Χρήστ.ο με ανα¬ 
πληρωματικό τον Αστυν. Δντή Πάλυβο Αλέξιο. 

β. Για την πρώην Αστυνομία Πόλεων από τον Αστυν. Δντή Κυριακό- 
πουλο Παντελή με αναπληρωματικό τον Αστυν. Δντή Γιαννακόπουλο 
Νικόλαο. 

γ. Για το Πυροσβεστικό Σώμα από τον Πύραρχο Μέντη Νικόλαο και 
αναπληρωματικό τον Αντιπύραρχο Αλεβιζάκη Νικόλαο. 

6. Γραμματέας της Επιτροπής ορίζεται ο Τπλγός (ΠΖ) Ζαχαριουδά- 
κης Στέφανος με αναπληρωματική την Υπάλληλο ΥΕΘΑ Σεβαστάκη 
Ελευθερία. 

7. Η θητεία των μελών της Επιτροπής είναι για ένα χρόνο και αρχίζει 
από τη δημοσίευση της αποφάσεως αυτής στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1988 

Ο Υφυπουργός 

ΟΡΕΣΤΗΣ ΠΑΠΑΣΤΡΑΤΗΣ 

-♦- 

Αριθ. 515926/ΕΙΑ, 185 (3) 

Εξαίρεση προσωπικού κλάδου ΤΕ2 Τουριστικού από τη διαδικασία 
πρόσληψης του Ν. 1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Α.Ν. 1565/50 περί συστάσεως του ΕΟΤ όπως 
κυρώθηκε, τροποποιήθηκε και συμπληρώθηκε μεταγενέστερα. 

2. Το Π.Δ. 884/76 περί κανονισμού διαρθρώσεως των Υπηρεσιών 
και καταστάσεως του προσωπικού του ΕΟΤ όπως ισχύει σήμερα. 

3. Τις διατάξεις του Ν. 1558/85 (άρθρο 24) ΦΕΚ 137/Α/26.7.85 
περί υπαγωγής του ΕΟΤ στο Υπουργείο Εθνικής Οικονομίας. 

4. Την με αριθ. Α 9211/ΔΙΟΝΟΣΕ 1737/3.12.87 απόφαση του 
Πρωθυπουργού και του Υπουργού Εθνικής Οικονομίας για την ανάθεση 
αρμοδιοτήτων στον Υφυπουργό Εθνικής Οικονομίας. 

5. Τις διατάξεις του άρθρου 1 παρ. 4 εδ. ιγ του Ν. 1320/83 προσλή¬ 
ψεις στο Δημόσιο τομέα και άλλες διατάξεις, καθώς και τις διατάξεις 
του άρθρ. 27 του Ν. 1735/87. 

6. Τους ειδικότερους λόγους που συντρέχουν και αιτιολογούν την 
εξαίρεση πρόσληψης προσωπικού κλάδου ΤΕ2 τουριστικού από τη δια¬ 
δικασία του Ν. 1320/83 για τις προσλήψεις όπως αυτοί εκτίθενται στο 
έγγραφο του ΕΟΤ με αριθ. 512411/15.3.88, αποφασίζουμε: 

Εγκρίνουμε την κατ’ εξαίρεση από τις διατάξεις του Ν. 1320/83, 
πρόσληψη εβδομήντα πέντε (75) υπαλλήλων κλάδου ΤΕ2 Τουριστι¬ 
κού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

- ΑΠΟΣΤ. ΚΑΚΛΑΜΑΝΗΣ ΝΙΚΟΣ ΣΚΟΥΛΑΣ 


Αριθ. 29990/11583 (4) 

Καθορισμός του ύψους των αμοιβών των Δ/ντών των Μεταλυκειακών 

Προπαρασκευαστικών Κέντρων και της ωριαίας αντιμισθίας των δι¬ 
δασκόντων σ’ αυτά, ως και της ωριαίας αντιμισθίας των διδασκό¬ 
ντων στα Ειδικά Τμήματα της Πρόσθετης Διδακτικής Βοήθειας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1) Του άρθρου 5 του Ν. 1351/83. 

2) Του άρθρου 26 παρ. 8 του Ν. 1304/82. 

3) Του άρθρου 11 του Ν. 1305/82. 

4) Της παρ. 5 του άρθρου 1.7 του Ν. 1505/1984ί 

5) Του άρθρου 40 του Ν. 849/78. 

6) Του Ν. 1566/1985. 

7) Την αριθμ. 2389/ΦΕΚ 81/Β/87. απόφαση του Πρωθυπουργού 
και του Υπουργού Οικονομικών αποφασίζουμε: 

1. Καθορίζουμε σε (945) εννιακόσιες σαράντα πέντε δρχ. την ωριαία 
αποζημίωση διδασκαλίας στους μόνιμους-, προσωρινούς αναπληρωτές, 
με σχέση εργασίας ιδιωτικού δικαίου αορίστου χρόνου και ωρομισθίους 
καθηγητές της Δ/θμιας Εκπαίδευσης που τους ανατίθεται διδασκαλία 
μαθημάτων στα ειδικά τμήματα πρόσθετης εσωσχολικής διδακτικής 
βοήθειας για μαθητές των Α' και Β’ τάξεων Λυκείων Δ/βάθμιας Εκ¬ 
παίδευσης και Εκκλησιαστικής Εκπαίδευσης, πέραν του υποχρεωτικού 
ωραρίου διδασκαλίας τους, εκτός των ωρομισθίων. 

2. Καθορίζουμε σε (1.350) χίλιες τριακόσιες πενήντα δρχ. την 
ωριαία αντιμισθία των διδασκόντων στα Μεταλυκειακά Προπαρα¬ 
σκευαστικά Κέντρα. 

3. Κατά τα λοιπά εξακολουθούν να ισχύουν οι σχετικές 7252/227/ 
27.1.1983 και 2174/105/11.2.1983 Κοινές Αποφάσεις των 
Υπουργών Εθνικής Παιδείας και Οικονομικών που συμπληρώθηκαν με 
τις 44821/1289/17.4.1984. 17064/491/8.3.1985, 80209/ 
3023/12.8.1985 και 99999/2829/17.11.1987 όμοιες αποφά¬ 
σεις. 

4. Οι παραπάνω αποζημιώσεις θα βαρύνουν κατά περίπτωση τις πι¬ 
στώσεις των κωδικών αριθμών 0516, 0517, 0351 και 0352 των φο¬ 
ρέων 192 και 193 των Νομ. Προϋπολογισμών, που σε περίπτωση ανε¬ 
πάρκειας των θα αναπληρώνονται μεταξύ των με μεταφορά. Αν και 
στην περίπτωση αυτή διαπιστώνεται ανεπάρκεια τότε η ενίσχυσή των θα 
ζητείται από το Υπουργείο Εθνικής Παιδείας με μεταφορά από όμοιες 
υπερεπαρκείς πιστώσεις του Προϋπολογισμού του. 

5. Καθορίζουμε την μηνιαία αντιμισθία των Δ/ντών των Μεταλυ- 
κειακών Προπαρασκευαστικών Κέντρων (Μ.Π.Κ.) που προέρχονται 
από δημόσιους εκπαιδευτικούς λειτουργούς που ασκούν τα καθήκοντα 
αυτά παράλληλα με τα κύρια διδακτικά τους καθήκοντα σε δρχ. 
14.840 εφόσον στο κέντρο λειτουργεί ένα τμήμα, σε δρχ. 18.550 εφό¬ 
σον λειτουργούν δύο τμήματα, σε δρχ. 22.260 εφόσον λειτουργούν τρία 
τμήματα, σε δρχ. 25.970, εφόσον λειτουργούν τέσσερα τμήματα, σε 
δρχ. 31.530, εφόσον λειτουργούν πέντε έως οκτώ τμήματα και σε δρχ. 
37.090 εφόσον λειτουργούν πάνω από οκτώ τμήματα. 

Οι παραπάνω Δ/ντές μπορούν να διδάσκουν μαθήματα της ειδικότη¬ 
τάς των σε ένα ή περισσότερα τμήματα του Κέντρου με την προβλεπό- 
μενη ωριαία αποζημίωση. 

Η μηνιαία αντιμισθία των Δ/ντών των Μεταλυκειακών Προπαρα¬ 
σκευαστικών Κέντρων καταβάλλεται για όσους μήνες λειτουργεί το Κέ¬ 
ντρο και δεν μπορεί μαζί με την τυχόν ωριαία αποζημίωση από υπερω- 
ριακή διδασκαλία να υπερβαίνει το οριζόμενο από την παρ. 2 του άρθρου 
5 του Ν. 1351/83 ποσοστό 30% του ενός ογδόου των ετήσιων τακτι¬ 
κών αποδοχών τους. 

6. Καθορίζουμε το ανώτατο ύψος αμοιβής των ιδιωτικών εκπαιδευ¬ 
τικών που ασκούν καθήκοντα Δ/ντών Μεταλυκειακών Προπαρασκευα¬ 
στικών Κέντρων και παράλληλα προσφέρουν διδακτικό έργο σε ιδιωτικά 
σχολεία Δ/θμιας Εκπαίδευσης κατά τα οριζόμενα στην προηγούμενη 
παράγραφο της παρούσης. 

Αυτοί μπορούν να διδάσκουν μαθήματα της ειδικότητάς των σε ένα ή 
περισσότερα τμήματα του Κέντρου με την προβλεπόμενη ωριαία αποζη¬ 
μίωση μέχρι 4 ώρες την εβδομάδα. 

7. Καθορίζουμε το ανώτατο ύψος αμοιβής των ιδιωτικών εκπαιδευ¬ 
τικών που ασκούν καθήκοντα Δ/ντών Μεταλυκειακών Προπαρασκευα¬ 
στικών Κέντρων με σύμβαση ορισμένου χρόνου ως εξής: 

α) σε δρχ. 64.920 μηνιαία εφόσον έχουν διδακτική εμπειρία από 5 
έτη. 

β) σε δρχ. 74.190 μηνιαία εφόσον έχουν διδακτική εμπειρία από 5 

έως 15 έτη. 

γ) σε δρχ. 83.460 μηνιαία εφόσον έχουν διδακτική εμπειρία από 15 
έως 20 έτη. 

δ) σε δρχ. 92.740 μηνιαία εφόσον έχουν διδακτική εμπειρία πάνω 
από 20 έτη. 

Η αμοιβή αυτή μειώνεται κατά δρχ. 18.550 μηνιαία αν το Κέντρο 
λειτουργεί με τρία τμήματα, κατά δρχ. 27.820 αν λειτουργεί με δύο 
τμήματα και κατά δρχ. 37.090 αν λειτουργεί με ένα τμήμα. 

Αυτοί μπορούν να διδάσκουν μαθήματα της ειδικότητάς των σε ένα ή 
περισσότερα τμήματα του Κέντρου με την προβλεπόμενη ωριαία αποζη¬ 
μίωση μέχρι 6 ώρες την εβδομάδα. 

8. Καθορίζουμε το ανώτατο ύψος αμοιβής των ιδιωτών που ασκούν 
καθήκοντα Δ/ντών των Μεταλυκειακών Προπαρασκευαστικών Κέ¬ 
ντρων με ανάθεση έργου για την περίοδο Ιανουαρίου-Δεκεμβρίου κάθε 
έτους. 

α) σε δρχ. 691.890 συνολικά, εφόσον έχουν διδακτική εμπειρία έως 
5 έτη. 

β) σε δρχ. 790.270 συνολικά, εφόσον έχουν διδακτική εμπειρία από 
5 έως 15 έτη. 

γ) σε δρχ. 888.655 συνολικά, εφόσον έχουν διδακτική εμπειρία από 
15 έως 20 έτη. 

δ) σε δρχ. 987.035 συνολικά, εφόσον έχουν διδακτική εμπειρία 
πάνω από 20 έτη." 

Η αμοιβή αυτή μειώνεται κατά δρχ. 198.380 αν το Κέντρο λειτουρ¬ 
γεί με τρία τμήματα, κατά δρχ. 296.750 αν λειτουργεί με δύο τμήματα 
και κατά δρχ. 395.140 αν λειτουργεί με ένα τμήμα. 

Αυτοί μπορούν να διδάσκουν μαθήματα της ειδικότητάς των σε ένα ή 
περισσότερα τμήματα του Κέντρου με την προβλεπόμενη ωριαία αποζη¬ 
μίωση μέχρι 6 ώρες την εβδομάδα. 

9. Το ύψος της αμοιβής των παρ. 7 και 8 της παρούσας προσδιορίζε¬ 
ται με τη σύμβαση εργασίας ορισμένου χρόνου ή ανάθεσης έργου που 
καταρτίζεται μεταξύ Υπουργού Εθνικής Παιδείας και Θρησκευμάτων 
και καθενός από τους Δ/ντές. 

10. Οι Δ/ντές των Μεταλυκειακών Προπαρασκευαστικών Κέντρων 
με σύμβαση εργασίας ορισμένου χρόνου ή ανάθεση έργου κατά το χρο¬ 
νικό διάστημα των διακοπών λειτουργίας των Κέντρων είναι στη διά¬ 
θεση της Δ/νσης Δ/θμιας Εκπαίδευσης του Νομού για την αποτίμηση 
των αποτελεσμάτων λειτουργίας του θεσμού γενικά και ειδικά των Κέ¬ 
ντρων ορισμένων περιοχών, σύνταξη προτάσεων για την καλύτερη λει¬ 
τουργία τους, σχεδίασμά για την οργάνωση και λειτουργία για την επό¬ 
μενη περίοδο, συμμετοχή σε ομάδες εργασίας για την επεξεργασία σχε¬ 
τικών στοιχείων, εκπόνηση οδηγιών και ενημερωτικών φυλλαδίων και 
κάθε άλλη σχετική εργασία με το θεσμό. . 

11. Η καταβολή της αμοιβής στους Δ/ντές των Μ.Π.Κ. γίνεται με 
την έκδοση τακτικών χρηματικών ενταλμάτων στο όνομά τους από τις 
Υ.Ε.Ε. των οικείων Νομαρχιών και με βάση καταστάσεις πληρωμής 
θεωρημένες από τον Προϊστάμενο της Δ/νσης Δ/θμιας Εκπαίδευσης 
της Νομαρχίας. Στους ιδιώτες που ασκούν τα καθήκοντά τους με ανά¬ 
θεση έργου καταβάλλεται στο τέλος κάθε μήνα τμήμα της αμοιβής που 
αντιστοιχεί στο πηλίκο της συνολικής αμοιβής δια του αριθμού των μη¬ 
νών που προβλέπονται για την εκτέλεση του έργου. 

12. Οι παραπάνω αποζημιώσεις θα βαρύνουν κατά περίπτωση τις 
πιστώσεις των ΚΑΕ 0516, 0517, 0351 και 0352 των Φορέων 192 
και 193 των Νομαρχιακών Προϋπολογισμών που σε περίπτωση ανε¬ 
πάρκειας των θα αναπληρώνονται μεταξύ τους με μεταφορά. 

Αν και στην περίπτωση αυτή διαπιστώνεται ανεπάρκεια τότε η ενί¬ 
σχυσή τους θα ζητείται από το Υπουργείο Εθνικής Παιδείας με μετα¬ 
φορά από όμοιες ή άλλες υπερεπαρκείς πιστώσεις του προϋπολογισμού 
του. 

Η ισχύς της απόφασης αυτής αρχίζει από 1.1.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Μαΐου 1988 

ΟΙ ΥΠΟΥΡΓΟΙ 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΣΠΥΡΟΣ ΚΑΛΟΥΔΗΣ ΑΝΤΩΝΗΣ ΤΡΙΤΣΗΣ 


Αριθ. Π.2894/1235 (5) 

Παράταση προθεσμίας υποβολής Δήλωσης Αποθεμάτων Μετάταξης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του ν.1642/86 «για την εφαρμογή του 
φόρου προστιθέμενης αξίας και άλλες διατάξεις» (ΦΕΚ 125 Α') όπως 
ισχύουν: 

α) την παράγραφο 11 του άρθρου 32 
β) την παράγραφο 12 του άρθρου 33 
γ) την παράγραφο 2 του άρθρου 54 και 
δ) την παράγραφο 3 του αρθ. 58. 

2. Την απόφαση Π.1868/786/ΠΟΛ.99/8.3.88 

3. Τις ανάγκες διευκολύνσεων των υποκειμένων στο φόρο και των οι¬ 
κονομικών εφοριών, αποφασίζουμε: 

ΓΙαρατείνονται μέχρι 31ης Μαΐου 1988 οι προθεσμίες υποβολής της 
δήλωσης αποθεμάτων στις περιπτώσεις μετατάξεων, που προβλέπονται 
από τις διατάξεις της Παραγ. 11 του άρθρου 32 και της παραγ. 12 του 
άρθρου 33 του ν. 1642/86. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί με νόμο. 

Αθήνα, 29 Απριλίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 288713 (6) 

Συγκρότηση του Κτηνιατρικού Συμβουλίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του Ν. 1558/85 (ΦΕΚ 137/Α/26.7.85) «Κυβέρνηση καί Κυ¬ 
βερνητικά Όργανα». 

β. του άρθρου 6 παρ. 1 του Ν. 1197/1981 για την προστασία των 
ζώων. 

γ. του άρθρου 2 του Ν. 829/1978, για την καταπολέμηση της εχι- 
νοκοκκίασης κ.λπ. 

δ. του άρθρου 212 του Π.Δ. 433/77 «Περί Οργανισμού του Υπουρ¬ 
γείου Γεωργίας», όπώς τροποποιήθηκε και συμπληρώθηκε μεταγενέ¬ 
στερα. 

2. Την με αριθμό 272961/26.4.82 (ΦΕΚ 215/26.4.82 τ.Β*), 
κοινή απόφαση των Υπουργών Προεδρίας Κυβερνήσεως και Γεωργίας, 
σχετικά με την αναμόρφωση των συλλογικών οργάνων του Υπουργείου 
Γεωργίας, όπως συμπληρώθηκε και τροποποιήθηκε μεταγενέστερα. 

3. Την με αριθ. 3031/17.5.86 (ΦΕΚ 345/Β/86) απόφαση των 
Υπουργών Προεδρίας της Κυβέρνησης, Οικονομικών και Γεωργίας 
«Σύσταση διοικητικού τομέα και θέσης Ειδικού Γραμματέα στο Υπουρ¬ 
γείο Γεωργίας». 

4. Το με αριθμό 449/18.12.87 έγγραφο του Τμήματος Κτηνιατρι¬ 
κής της Σχολής Γεωτεχνικών Επιστημών του Αριστοτέλειου Πανεπι¬ 
στημίου Θεσ/νίκης». ■ 

5. Το από 8.3.88 Υπηρεσιακό σημείωμα της Δ/νσης Κτηνιατρικής 
Έρευνας και Ιδρυμάτων του Υπουργείου. 

6. Σχετικό ΤΕΕΕΧ του Γεωτεχνικού Επιμελητηρίου Ελλάδος. 

7. Τα με αριθμό 305/20.11.87 και 168/27.4.88 έγγραφα της 
Πανελλήνιας Ένωσης Κτηνιάτρων Δημοσίων Υπαλλήλων 
(Π.Ε.Κ.Δ.Υ.). 

8. Το με αριθμό 2508/17.11.87. έγγραφο του Πανελλήνιου Κτη¬ 
νιατρικού Συλλόγου, αποφασίζουμε: 

1. Συγκροτούμε το Κτηνιατρικό Συμβούλιο από τους: 
α. Δημήτριο Οικονόμου, Ειδικό Γραμματέα του Υπουργείου Γεωρ¬ 
γίας, ως Πρόεδρο, με αναπληρωτή τον Γεώργιο Βέϊμο υπάλληλο του 
κλάδου ΓΙΕ3 Κτηνιατρικού με βαθμό Α' προϊστάμενο του Κτηνιατρικού 
Ινστιτούτού Λοιμωδών και Παρασιτικών Νοσημάτων (ΚΙΛΠΑΝ). 

β. X. Τσιαμίτα, Πρόεδρο του Κτηνιατρικού Τμήματος του Πανεπι¬ 
στημίου Θεσσαλονίκης, ως τακτικό μέλος για θέματα κτηνιατρικής 
έρευνας, αναγκών σε εξειδικευμένο επιστημονικό κτηνιατρικό προσω¬ 
πικό και άσκησης του κτηνιατρικού επαγγέλματος, με αναπληρωτή αυ¬ 
τού, τον Κ. Καραϊωάννογλου. μέλος του Διδακτικού-Ερευνητικού Προ¬ 
σωπικού του ίδιου Τμήματος. 

γ. Από τα ακόλουθα μέλη του διδακτικού-Ερευνητικού Προσωπικού 
του Κτηνιατρικού Τμήματος του Πανεπιστημίου Θεσ/νίκης, ανάλογα 
με τα συζητούμενα θέματα. 

(1) Αχ. Παπαστεριάδη, καθηγητή, ειδικότητας προστασίας των 
ζώων, ως τακτικό μέλος, με αναπληρωτή αυτού, τον X. Καρατζιά επί¬ 
κουρο καθηγητή, της ίδιας ειδικότητας. 

(2) Ορ. Παπαδόπουλο, καθηγητή, ειδικότητας λοιμωδών νοσημά¬ 
των, ως τακτικό μέλος, με αναπληρωτή αυτού, τον Κρίτωνα Σαρρή, 
καθηγητή της ίδιας ειδικότητας. 

(3) X. Χειμώνα, καθηγητή, ειδικότητας παρασιτικών νοσημάτων, 
ως τακτικό μέλος, με αναπληρωτή αυτού, τον Στ. Χαραλαμπίδη, επί¬ 
κουρο καθηγητή, της ίδιας ειδικότητας. 

(4) Σπ. Γεωργάκη, καθηγητή, ειδικότητας υγιεινής και τεχνολογίας 
τροφίμων, ως τακτικό μέλος, με αναπληρωτή αυτού, τον Π. Καραϊωάν- 
νογλου, αναπληρωτή καθηγητή της ίδιας ειδικότητας. 

(5) Π. Τσακάλωφ, καθηγητή, ειδικότητας φυσιοπαθολογίας, αναπα¬ 
ραγωγής, τεχνητής σπερματέγχυσης και μαιευτικής και παθολογίας 
νεογεννήτων ζώων, με αναπληρωτές αυτού, τους, Σπ. Σαμουηλίδη, για 
θέματα φυσιοπαθολογίας, αναπαραγωγής και τεχνητής σπερματέγχυ¬ 
σης, και Φ. Σαράτση, για θέματα, μαιευτικής και παθολογίας νεογεννή¬ 
των, λέκτορες των ειδικοτήτων αυτών. 

6) Β. Βασιλόπουλο, καθήγητή, ειδικότητας ζωοτεχνίας και διατροφής, 
ως τακτικό μέλος, με αναπληρωτή αυτού, του Δ. Ζυγογιάννη, επίκουρο 
καθηγητή της ίδιας ειδικότητας. 

7) Β. Ελέζογλου, καθηγητή, ειδικότητας κτηνιατρικής φαρμακολο¬ 
γίας, ως τακτικό μέλος, με αναπληρωτή αυτού, τον Γ. Κουνενή, επί¬ 
κουρο καθηγητή της ίδιας ειδικότητας. 

δ. Από τους κατωτέρω υπαλλήλους των Κτηνιατρικών Δ/νσεων του 
Υπουργείου ανάλογα με τα συζητούμενα θέματα: 

1) Αντωνία Ζάγκα, υπάλληλο της Δ/νσης Ζωοανθρωπονόσων, του 
κλάδου ΠΕ3 Κτηνιατρικού με βαθμό Α', ως τακτικό μέλος για θέματα 
καταπολέμησης των ζωοανθρωπονόσων με αναπληρωτή αυτής, τον 
Κων/νο Γεωργακόπουλο υπάλληλο της ίδιας Δ/νσης, του ίδιου κλάδου 
και βαθμού. 

2) Ιωάννη Κοσκολό, υπάλληλο, της Δ/νσης Κτηνιατρικής Αντίλη¬ 
ψης, Φαρμάκων και Εφαρμογών, του κλάδου ΠΕ3 Κτηνιατρικού με 
βαθμό Α, ως τακτικό μέλος, για θέματα προστασίας των ζώων με ανα¬ 
πληρωτή αυτού, την Χρυσούλα Δηλέ, υπάλληλο της ίδιας Δ/νσης, και 
του ίδιου κλάδου με βαθμό Β. 

3) Αλέξανδρο-Κων/νο Σαραβάνο, προϊστάμενο της Δ/νσης Υγείας 
των Ζώων, του κλάδου ΠΕ3 Κτηνιατρικού, με βαθμό Α, ως τακτικό 
μέλος, για θέματα προστασίας της υγείας των ζώων από λοιμώδη, πα- 
ρασιτικά και λοιπά νοσήματα, με αναπληρωτή αυτού, τον Χρ. Παππού, 
υπάλληλο της ίδιας Δ/νσης, του ίδιου κλάδου και βαθμού. 

4) Δημήτριο Δημητρίου, προϊστάμενο της Δ/νσης Κτηνιατρικής Δη¬ 
μόσιας Υγείας του κλάδου ΠΕ3 Κτηνιατρικού, με βαθμό Α, ως τακτικό 
μέλος για θέματα προστασίας της δημόσιας υγείας από τρόφιμα ζωικής 
προέλευσης, με αναπληρωτή αυτού, τον Απόστολο Σκούρα, υπάλληλο 
της ίδιας Δ/νσης, του ίδιου κλάδου και βαθμού. 

5) Ιωάννη Κοσκολό; υπάλληλο της Δ/νσης Κτηνιατρικής Αντίλη¬ 
ψης, Φαρμάκων και Εφαρμογών, του κλάδου ΠΕ3 Κτηνιατρικού, με 
βαθμό Α, ως τακτικό μέλος, για θέματα προστασίας και αύξησης της 
παραγωγικότητας των υπό του ανθρώπου εκμεταλλευομένων ειδών του 
ζωικού βασιλείου, από κτηνιατρικής πλευράς, με αναπληρωτή αυτού 
τον Γεώργιο Αραβίδη, υπάλληλο της ίδιας Δ/νσης, του ίδιου κλάδου και 
βαθμού. 

6) Δημήτριο Δημητρίου, προϊστάμενο της Δ/νσης Κτηνιατρικής 
Έρευνας και Ιδρυμάτων, του κλάδου ΠΕ3 Κτηνιατρικού, με βαθμό Α, 
ως τακτικό μέλος, για θέματα Κτηνιατρικής Έρευνας, αναγκών σε εξει- 
δικεύμένο επιστημονικό προσωπικό και άσκησης του κτηνιατρικού 
επαγγέλματος, με αναπληρωτή αυτού, τον Στέφανο Κολάγγη, της ίδιας 
Δ/νσης του ίδιου κλάδου και βαθμού. 

ε. Σταμάτιο Αργυρούδη, καθηγητή του Α.ΓΙ.Θ., εκπρόσωπο του Γε¬ 
ωτεχνικού Επιμελητηρίου Ελλάδος, ως τακτικό μέλος, με αναπληρωτή 
αυτού, τον Λουκά Σάκκα εκπρόσωπο του ίδιου Επιμελητηρίου. 

στ. Θεόδωρο Ανανιάδη, κτηνίατρο, εκπρόσωπο της Πανελλήνιας 
Ένωσης Κτηνιάτρων Δημοσίων Υπαλλήλων (Π.Ε.Κ.Δ.Υ.), ως τακτικό 
μέλος, με αναπληρωτή αυτού, τον Ιωάννη Καπούλα, κτηνίατρο, εκπρό¬ 
σωπο της ίδιας Ένωσης. 

ζ. Θ. Θεοδοσιάδη, εκπρόσωπο του Πανελληνίου Κτηνιατρικού Συλ¬ 
λόγου, ως τακτικό μέλος, με αναπληρωτή αυτού τον Θ. Λαζούρα, εκ¬ 
πρόσωπο του ίδιου Συλλόγου. 

2. Εισηγητές του Συμβουλίου ορίζουμε, ανάλογα με τα συζητούμενα 
θέματα τους: 

α. Κων/νο Γεωργακόπουλο, υπάλληλο της Δ/νσης Ζωοανθρωπονό¬ 
σων του κλάδου ΠΕ3 Κτηνιατρικού, με βαθμό Α, για θέματα καταπο¬ 
λέμησης των ζωοανθρωπονόσων που μεταδίδονται από τον σκύλο στον 


άνθρωπο, με αναπληρωτή αυτού, τον Ηλία Τσάγκλα, υπάλληλο του 
ίδιου κλάδου και βαθμού, της ίδιας Δ/νσης. 

β. Αντωνία Ζάγκα, υπάλληλο της Δ/νσης Ζωοανθρωπονόσων του 
κλάδου ΠΕ3 Κτηνιατρικού, με βαθμό Α, για θέματα καταπολέμησης 
των λοιπών ζωονόσων, με αναπληρωτή αυτής, τον Ηλία Τσάγκλα, 
υπάλληλο του ίδιου κλάδου και βαθμού και της ίδιας Δ/νσης. 

γ. Ιωάννη Κοσκολό, υπάλληλο της Δ/νσης Κτηνιατρικής Αντίληψης 
Φαρμάκων και Εφαρμογών του κλάδου ΠΕ3 Κτηνιατρικού, με βαθμό 
Α, για θέματα προστασίας των ζώων, με αναπληρωτή αυτού, την Χρυ¬ 
σούλα Δηλέ, υπάλληλο του ίδιου κλάδου με βαθμό Β' της ίδιας Δ/νσης. 

δ. Χρ. Παππού, υπάλληλο της Δ/νσης Υγείας των Ζώων του κλάδου 
ΠΕ3 Κτηνιατρικού, με βαθμό Α, για θέματα προστασίας της υγείας 
των ζώων από λοιμώδη, παρασιτικά κλπ. νοσήματα, με αναπληρωτή 
αυτού, την Ιωάννα Αγγελή, υπάλληλο του ίδιου κλάδου και βαθμού της 
ίδιας Δ/νσης. 

ε. Γεώργιο Καλδή, υπάλληλο της Δ/νσης Κτηνιατρικής Δημόσιας 
Υγείας του κλάδου ΠΕ3 Κτηνιατρικού, με βαθμό Α, για θέματα Προ¬ 
στασίας δημόσιας υγείας από τρόφιμα ζωϊκής προέλευσης, με αναπλη¬ 
ρωτή αυτού, τον Πασχάλη Φειδιαράκη, υπάλληλο του ίδιου κλάδου και 
βαθμού, της ίδιας Δ/νσης. 

ε. Γεώργιο Καλδή, υπάλληλο της Δ/νσης Κτηνιατρικής Δημόσιας 
Υγείας του κλάδου ΠΕ3 Κτηνιατρικού, με βαθμό Α, για θέματα προ¬ 
στασίας δημόσιας υγείας από τρόφιμα ζωϊκής προέλευσης, με αναπλη¬ 
ρωτή αυτού, τον Πασχάλη Φειδιαράκη, υπάλληλο του ίδιου κλάδου και 
βαθμού, της ίδιας Δ/νσης. 

στ. Απόστολο Σκούρα, υπάλληλο της Δ/νσης Κτηνιατρικής Δημό¬ 
σιας Υγείας του κλάδου ΠΕ3 κτηνιατρικού, με βαθμό Α, για θέματα ορ¬ 
γάνωσης, λειτουργίας των χώρων, παραγωγής, συντήρησης, επεξερ¬ 
γασίας και διάθεσης τροφίμων ζωϊκής προέλευσης, από κτηνιατρικής 
άποψης, με αναπληρωτή αυτού, τον Δημήτριο Γρηγοριάδή, υπάλληλο 
του ίδιου κλάδου^ και βαθμού, της ίδιας Δ/νσης. 

ζ. Ελένη Πρωτοπαπά, υπάλληλο της Δ/νσης Κτηνιατρικής Έρευνας 
και Ιδρυμάτων του κλάδου ΠΕ3 Κτηνιατρικού με βαθμό Α, για θέματα 
κτηνιατρικής έρευνας, αναγκών σε εξειδικευμένο επιστημονικό κτηνια¬ 
τρικό προσωπικό και άσκησης του κτηνιατρικού επαγγέλματος, με ανα¬ 
πληρωτή αυτής την Ελισ. Συμεωνίδου, υπάλληλο του ίδιου κλάδου, με 
βαθμό Β, της ίδιας Δ/νσης. 

3. Γραμματέα του συμβουλίου, ορίζουμε την Σοφία Τσιχριτζή, υπάλ¬ 
ληλο της Δ/νσης Κτηνιατρικής Έρευνας και Ιδρυμάτων του κλάδου 
ΔΕ4 Λογιστικού, με βαθμό Β, με αναπληρωτή, την Θεοδ. Στριμμένου, 
υπάλληλο του ίδιου κλάδου με βαθμό Γ, της ίδιας Δ/νσης. 

4. Η θητεία των ανωτέρω λήγει την 31 Δεκεμβρίου 1989. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐιου 1988 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. Ε5/2959 (7) 

Πρακτική άσκηση σπουδαστών Τ.Ε.Ι. στο Ιόνιο Πανεπιστήμιο. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή σπου¬ 
δαστών στην τριτοβάθμια Εκπαίδευση και άλλες διατάξεις», 

2. Τις διατάξεις του Π.Δ. 174/85 (ΦΕΚ 59/τ.Α'/29.3.85) 
«Άσκηση στο επάγγελμα των σπουδαστών των Τ.Ε.Ι.». 

3. Την Ε5/1258/86 (ΦΕΚ 133/τ.Β/27.3.86 και ΦΕΚ 456 
/τ.Β'/17.7.86) απόφαση, «περί καθορισμού αποζημίωσης ασκούμενων 
σπουδαστών Τ.Ε.Ι.», 

4. Την Ε5/1303/86 ΦΕΚ 168/τ.Β'/10.4.86 απόφαση, «περί 
ασφάλισης σπουδαστών Τ.Ε.Ι. κατά την διάρκεια της πρακτικής τους 
άσκησης», 

5. Τις αποφάσεις μας Ε5/1427/86, Ε5/4624/86, Ε5/6275/86, 
Ε5/658/87, Ε5/7069/87 και Ε5/2154/88. 

6. Την ανάγκη της εκπαίδευσης και πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσει την απαιτούμενη επαγγελματική εμπειρία. 

7. Την σχετική πρόταση (αριθμ. πρωτ. 2597/88) της Διοικούσας 
Επιτροπής του Ιονίου Πανεπιστημίου. 

8. Την από 24.9.87 με Η/5822 (ΦΕΚ 528/τ.Β·/87) κοινή από¬ 
φαση του Πρωθυπουργού και Υπουργού Εθνικής Παιδείας και Θρη¬ 
σκευμάτων, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών Τ.Ε.Ι., που θα απασχοληθούν στο Ιόνιο Πανεπιστήμιο, σε τρεις 
(3), ως εξής: 

α) Μία θέση για σπουδαστές Διοίκησης Επιχειρήσεων, 

β) Μία θέση για σπουδαστές Λογιστικής, 

γ) Μία θέση για σπουδαστές Βιβλιοθηκονομίας, 

2. Οι αποζημιώσεις και ασφαλιστικές εισφορές των ασκουμένων 
σπουδαστών της παρ. 1 της παρούσας, βαρύνουν τον προϋπολογισμό 
του Ιονίου Πανεπιστημίου. 

Η απόφαση αυτή παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Απριλίου 1988 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΊΊΝΙΔΗΣ 
-♦- 

Αριθ, Ε4/2033/Φ.1 (8) 

Τροποποίηση και συμπλήρωση της Ε4/4359/87 απόφασης ΐπουργ. 

Εμπορίου «περί εξαγωγής χωρίς συν/κές διατυπώσεις, κ.λ.π.». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 936/79 «Περί τροποποιήσεως και συμπληρώσεως των 
περί εξωτερικού εμπορίου διατάξεων». 

2. Του Ν. 1558/85 «Περί Κυβέρνησης και Κυβερνητικών Οργά¬ 
νων». 

3. Του Ν. 1266/82 «Περί οργανώσεων άσκησης της νομισματικής, 
πιστωτικής και συναλλαγματικής πολιτικής και άλλες διατάξεις». 

4. Του Π.Δ. 437/85 «Περί καθορισμού και ανακατανομής των αρ¬ 
μοδιοτήτων των Υπουργείων». 

5. Του Π.Δ. 456/85 «Περί μεταφοράς αρμοδιοτήτων, Υπηρεσιών 
και Προσωπικού στο Υπουργείο Εμπορίου από το Υπουργείο Εθνικής 
Οικονομίας». 

6. Της απόφασής μας Ε4/4359/15.6.87 «Περί εξαγωγής χωρίς 
συναλλαγματικές διατυπώσεις, μεταφόρτωσης, επανεξαγωγής, κ.λ.π. 
εμπορευμάτων», αποφασίζουμε: 

Η τροποποίηση και συμπλήρωση της Απόφασής μας Ε4/4359/ 
15.6.87, ως εξής: 

Ανατίθεται στις Τελωνειακές Αρχές να επιτρέπουν την εξαγωγή, χω¬ 
ρίς συναλλαγματικές διατυπώσεις, προϊόντων εγχώριας προέλευσης 
στους κατόχους διαβατηρίων των Κρατών-μελών της ΕΟΚ, που επι- 
σκέπτοναι τη χώρα μας. 

Η εν λόγω εξαγωγή θα επιτρέπεται με την επίδειξη στις Τελωνειακές 
Αρχές τιμολογίου ή απόδειξης ή δελτίου λιανικής πώλησης και στη συ- 
ναποκόμιση και στην αποστολή των εξαγόμενων ειδών από τους ενδια¬ 
φερομένους. 

Η απόφαση αυτή παρούσα που ισχύει από την υπογραφή της, να δη- 
μοσιευθεί στην Εφημερίδα της Κυβερνήσεως. 

Αθήνα, 3 Μαΐιου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 
-♦- 

Αριθ. ΕΣ/1190 (9) 

Ψήφιση νέου Οργανισμού Εσωτερικής Υπηρεσίας του ΚΑΠΗ Δήμου 
Μεσολογγίου Ν. Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των 1188/81 περί κυρώσεως του κώδικος περί κα- 
ταστάσεως προσωπικού Ο.Τ.Α. και 1586/86 «περί βαθμολογικής 
διάρθρωσης των θέσεων του Δημοσίου, Νομικών προσώπων Δημοσίου 
Δικαίου και των Ο.Τ.Α. και άλλες διατάξεις» και του Π.Δ/τος 37α/ 
1987. 

2. Την 53560/59/6.8.1986 γενική διαταγή του Υπουργείου Εσω¬ 
τερικών με την οποία παρέχονται οδηγίες για την ψήφιση Ο.Ε.Υ. Δή¬ 
μων και Κοινοτήτων. 

3. Την 1/11.3.88 (θέμα Ιο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/86. 

4. Την 197/87 απόφαση του Δημοτικού Συμβουλίου (3931/87 έγ¬ 
γραφο του Δήμου) σχετικά με το αντικείμενο του θέματος, αποφασί¬ 
ζουμε: 


Εγκρίνουμε την 197/87 απόφαση του Δημοτικού Συμβουλίου Με¬ 
σολογγίου που αφορά την ψήφιση του νέου οργανισμού εσωτερικής Υπη¬ 
ρεσίας του Δήμου Μεσολογγίου ως κατωτέρω: 

Άρθρο 1 ' 

Α' Η όλη υπηρεσία του ΚΑΠΗ αποτελείται από 

1. Τη Διοικητική Υπηρεσία και 

2. Την Υγειονομική Υπηρεσία. 

Β' Οι υπηρεσίες της προηγούμενης παραγράφου υποδιαιρούνται στα 
παρακάτω γραφεία: 

Άρθρο 2 

1. Διοικητική Υπηρεσία 

α) Γραφείο Κοινωνικής Προνοίας 
2. Υγειονομική Υπηρεσία 
α) Γραφείο Ιατροφαρμακευτικής περίθαλψης 
'β) Γραφείο Φυσικοθεραπείας 

Άρθρο 3 

Η οργανική σύνθεση και διαβάθμιση των θέσεων του προσωπικού 
ορίζεται ως εξής: 

Α' Διοικητικό προσωπικό 

Κλάδος ΤΈ2 Κοινωνικών Λειτουργών. 

Μία (1) θέση με βαθμούς Γ-Α. 

Κλάδος ΥΕ16 Βοηθητικού Προσωπικού 

Μία (1) θέση οικογενειακής (ή οικιακής) βοηθού με βαθμούς Δ-Γ. 

Β'Υγειονομικό προσωπικό 
Κλάδος ΤΕ10 Φυσιοθεραπευτών 
Μία (1) θέση με βαθμούς Γ-Α. 

Άρθρο 4 

Ο τρόπος πρόσληψης και τα τυπικά προσόντα του μόνιμου προσωπι¬ 
κού προβλέπονται από τις διατάξεις του Ν. 1188/1981 και Ν. 
1586/86 και ΠΔ 37α/87. 

Επίσης τα καθήκοντα οι περιορισμοί, ο χρόνος εργασίας, τα δικαιώ¬ 
ματα, οι άδειες, οι μεταβολές υπηρεσιακής καταστάσεως, οι ηθικές 
αμοιβές, τα πειθαρχικά αδικήματα, οι ποινές, η λύση της υπαλληλικής 
σχέσεως η ιατροφαρμακευτική και νοσοκομειακή περίθαλψη των υπαλ¬ 
λήλων του παρόντος οργανισμού ρυθμίζονται από τις διατάξεις του Ν. 
1188/1981. . . 

Άρθρο 5 

Η υπηρεσία της γραμματείας και διαχείρισης θα εκτελείται από Δη¬ 
μοτικό υπάλληλο, σύμφωνα με τις διατάξεις του Ν. 1188/1981. 

Άρθρο 6 

Η ταμιακή υπηρεσία εκτελείται από το Δημοτικό υπάλληλο που εκτε- 
λεί χρέη Γραμματέα ΚΑΠΗ. 

Άρθρο 7 

Η δαπάνη μισθοδοσίας του προσωπικού που προβλέπει ο προς 
έγκριση Οργανισμός θα αντιμετωπίζεται από ανάλογη επιχορήγηση 
από τον Κρατικό Προϋπολογισμό, η οποία σύμφωνα με τις διατάξεις του 
άρθρου 6 του Ν! 1416/84 αποτελεί τακτικό έσοδο για το ΚΑΠΗ κα¬ 
θώς και από την επιχορήγηση του Δήμου Μεσολογγίου. 

Άρθρο 8 

Το προσωπικό έχει τις εξής αρμοδιότητες της Κοινωνικής Υπηρεσίας 
προΐσταται ο Κοινωνικός Λειτουργός ο οποίος είναι και συντονιστής της 
καλής λειτουργίας όλων των Υπηρεσιών του ΚΑΠΗ. 

Αναλυτικότερα έχει τις παρακάτω, αρμοδιότητες: 
α) Συνεργάζεται με τα Μέλη με σκοπό να συμβάλει στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων σε¬ 
βόμενος την προσωπικότητα, την αξιοπρέπεια και τα. δικαιώματα του 
.μέλους. 

β) Συνεργάζεται με το υπόλοιπο προσωπικό του κέντρου και έχει την 
διοικητική ευθύνη της εύρυθμης λειτουργίας των υπηρεσιών του Κέ¬ 
ντρου δηλ. του Ιατρείου φυσικοθεραπευτηρίου και των άλλων ειδικοτή¬ 
των που αποσκοπούν στην καλύτερη εξυπηρέτηση των προστατευομέ- 
νων μελών. ·: 

γ) Συνεργάζεται με την διοίκηση του Κέντρου και έχει την ευθύνη για 
την Οργάνωση, εκπαίδευση και αξιοποίηση των εθελοντών καθώς και 
την διοικητική και μόνο παρακολούθηση της πρακτικής ασκήσεως των 
σπουδαστών των Σχολών Κοινωνικής Εργασίας και άλλων σπουδα¬ 
στών των Παραϊατρικών Επαγγελμάτων, που τυχόν θα εκπαιδεύονται 
στο Κέντρο. 

δ) Έχει την ευθύνη της επικοινωνίας με τους τοπικούς παράγοντες 
της περιοχής και του Δήμου που λειτουργεί το Κέντρο με σκοπό την δια¬ 
φώτιση και συμμετοχή τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα, τις διάφορες 
εκδηλώσεις ψυχαγωγικές - μορφωτικές κ.λπ. του Κέντρου στα πλαίσιά 
καλής συνεργασίας με τους Δημότες ή ιδιώτες εθελοντές. Εφ’ όσον 
υπάρχουν και τα Μέλη και γενικά αντιμετωπίζει κάθε έκτακτο θέμα που 
αφορά την λειτουργία του Κέντρου. ; 

2) Οι οικογενειακοί (οικιακοί) βοηθοί, προσφέρουν τις υπηρεσίες τους 
στο σπίτι των μελών για τις περιπτώσεις που ζουν μόνοι τους και έχουν 
ιδαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα στο σπίτι όπως 
είναι π.χ. ελαφρύ μαγείρεμα, καθαριότητα, προμήθεια τροφίμων και 
διάφορες μικροεξυπηρετήσεις έξω από το σπίτι, μεριμνούν για την καθα¬ 
ριότητα και τον ευπρεπισμό όλων των χώρων των ΚΑΠΗ. 

Είναι επίσης υπεύθυνοι για την λειτουργία του Κυλικείου, για την 
προμήθεια αναλώσιμων αγαθών καθώς επίσης για την παραλαβή του 
ταχυδρομείου κ.λπ. εξωτερικών εργασιών. 

3) Του ιατρείου προΐσταται ο γιατρός που παρέχει τις ιατρικές του 
υπηρεσίες, φροντίζει για την ύστερα από εξέτασή τους, παραπομπή των 
μελών σε άλλες ειδικότητες, συνιστά διενέργεια παρακλινικών εξετά¬ 
σεων και παρέχει οδηγίες για φαρμακευτική αγωγή, επισκεπτόμενος σε 
έκτακτες περιπτώσεις και στο σπίτι το μέλος που έχει την ανάγκη του. 

4) Στο ιατρείο του Κέντρου υπηρετεί: 

Αδερφή νοσοκόμος της οποίας το έργο είναι το εξής: 
α) Να βοηθά τον γιατρό τις ημέρες και τις ώρες που λειτουργεί το ια¬ 
τρείο. 

β) Μαζί με τον γιατρό έχει την ευθύνη για την φύλαξη και την διαχεί¬ 
ριση του φαρμακευτικού και υγειονομικού υλικού του Κέντρου. 

γ) Επισκέπτεται με εντολή του γιατρού, τα μέλη στο σπίτι τους και 
παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. Γενικά επιλαμβάνεται με κάθε θέμα υγείας που αφορά τα μέλη 
και τις οικογένειές τους. 

5) Στο φυσικοθεραπευτήριο προΐσταται ο φυσικοθεραπευτής ο οποίος 
ύστερα από γραπτή εντολή του γιατρού εφαρμόζει φυσικοθεραπευτική 
αγωγή στα μέλη του Κέντρου που έχουν ανάγκη από αυτή. 

Φυσικοθεραπευτική αγωγή μπορεί να εκτελεστεί στο σπίτι των με¬ 
λών σε έκτακτες και ειδικές ανάγκες τους που κρίνει ο γιατρός. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 2 Μαΐου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

-♦- 

Αριθ. 3590 (10) 

Έγκριση απόφασης Προέδρου Δ.Σ. Γεν. Νοσ/μείου Καβάλας. 

Η ΝΟΜΑΡΧΗΣ ΚΑΒΑΛΑΣ 
Έχοντας υπόψη τις διατάξεις: 

α. Του Ν.Δ/τος 2592/53 «περί οργανώσεως Ιατρικής Αντιλή- 
ψεως». 

β. Του Ν.Δ/τος 3097/54 «περί τροποποιήσεως και συμπληρώσεως 
του Ν.Δ/τος 2592/53». 

γ. Του Ν. 3200/55 «περί Διοικ. Αποκεντρώσεως». 

6. Του Κεφ. Β' του Ν. 993/79 όπως τροποποιήθηκε με το άρθρο 9 
του Ν. 1476/84 και το άρθρο 14 του Ν. 1735/87. 

ε. Την αριθμ. 5583/12.4.1988 αναφορά του Ν.Γ.Ν. Καβάλας με 
την οποία υποβλήθηκε το αριθμ. ΙΙ/1.3.1988 απόσπασμα πρακτικού 
συνεδριάσεως του Δ.Σ. του Ιδρύματος, αποφασίζουμε: 

Εγκρίνουμε το αριθμ. ΙΙ/1.3.1988 απόσπασμα πρακτικού συνεδριά- 
σεως του Δ.Σ. του Ν.Γ.Ν. Καβάλας που αφορά την προσωρινή πρόσ¬ 
ληψη: 

α. πέντε (5) παρασκευαστών για την κάλυψη απρόβλεπτων και επει- 
γουσών αναγκών σύμφωνα με το άρθρο 14 του Ν. 1735/87. 

Η μισθοδοσία για την πλήρωση των ανωτέρω θέσεων ανέρχεται στο 
ποσό των 3,350.000 δρχ. και είναι γραμμένη στον προϋπολογισμό οικ. 


έτους 1988. του Ιδρύματος. 

. β. Τεσσάρων (4) οδηγών για την κάλυψη απρόβλεπτων και έπειγου- 
σών αναγκών. 

Η μισθοδοσία για την πλήρωση των ανωτέρω θέσεων ανέρχεται στο 
ποσό των 2.200.000 δρχ. και είναι γραμμένη στον Προϋπολογισμό 
οικ. έτους 1988 του Ιδρύματος. 

Η πρόσληψή τους θα γίνει για τέσσερις (4) μήνες. 

’ Η απόφαση αυτή να δημοσιευθεί στην Εφημερίδα της Κυβερνή- 
αεώςί 

Καβάλα, 2 Μαΐου 1988 
Ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 
—--♦- . 

Αριθ. ΟΙΚ. 3183 (11) 

Ψήφιση Οργανισμού Εσωτερικής Υπηρεσίας ΚΑΠΗ ΔΗΜΟΥ ΚΑΡ- 
ΛΟΒΑΣΙΩΝ Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 12, 37 και 324 του Ν. 1188/81 «περί 
κώδικος Δημοτικών και Κοινοτικών Υπαλλήλων, όπως τροποποιήθηκε 
με το Ν. 1586/86. 

2. Τη σύμφωνη γνώμη του Υπηρεσιακού Συμβουλίου του άρθρου 5 
του Ν. 1188/81, που διατυπώθηκε στο αριθμ. 1/8.2.1988 πρακτικό 
του. 

3. Τις ανάγκες λειτουργίας Κέντρου Ανοικτής Προστασίας Ηλικιω¬ 
μένων στο Δήμο Καρλοβασίων Σάμου. 

4. Το έγγραφο του Υπουργείου Εσωτερικών αρ. 53560/6.8.1986, 
όπως τροποποιήθηκε με το ΤΕΕΕΧ αρ. 4403/20.1.1988 του ίδιου 
Υπουργείου, που αναφέρεται στην «ψήφιση Οργανισμών Εσωτερικής 
Υπηρεσίας ΟΤΑ». 

5. Τις διατάξεις του Π.Δ. 76/1985, άρθρο 171, αποφασίζουμε: 
Εγκρίνουμε την αρ. 3/1986 απόφαση του Διοικητικού Συμβουλίου 

του ΚΑΠΗ Καρλοβάσου, που επικυρώθηκε με” την απόφαση αρ. 63/ 
27.8.1986 του Δημοτικού Συμβουλίου Καρλοβάσου και αφορά την ψή¬ 
φιση και έγκριση της οργανικής σύνθεσης και διαβάθμισης των θέσεων 
του τακτικού προσωπικού (μόνιμου και επί συμβάσει) του ΚΑΠΗ Δή¬ 
μου Καρλοβασίων και ορίζεται ως εξής: 

Α’ ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση του κλάδου ΔΕΙ με βαθμούς Γ-Β-Α. 

Μία (1) θέση του κλάδου ΤΕ2 κοινωνικών λειτουργών με βαθμούς Γ- 
Β-Α. 

Β' ΥΓΕΙΟΝΟΜΙΚΟ ΠΡΟΣΩΠΙΚΟ 

Μία (1) θέση του κλάδου ΤΕ10 «φυσικοθεραπευτών» με βαθμούς Γ- 
Β-Α. 

Μία (1) θέση του κλάδου ΤΕ6 «επισκεπτριών αδελφών» με βαθμούς 
Γ- 

Β-Α. 

Γ ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Μία (1) θέση ιατρού ειδικότητας παθολόγου του κλάδου ΠΕ15. 
Μία (1) θέση εργοθεραπευτού του κλάδου ΤΕ18. 

Δ” ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ. 

Μία (1) θέση οικογενειακής βοηθού. 

Η παρούσα να δημοσιευθεί στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σάμος, 30 Απριλίου 1988 
Ο Νομάρχης 
ΘΕΟΧ. ΤΣΙΟΚΑΣ 

Αριθ. 100626 (12) 

Καθορισμός εκπαιδευτικού επιδόματος για τους εκπαιδευομένους στις 
Σχολές Τ.Ε.Κ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Την εισήγηση της Υπηρεσίας. 

2. Τη σύμφωνη γνώμη των μελών του και του Κυβερνητικού Επι¬ 
τρόπου, αποφασίζει: 

Αποδεχόμενο την εισήγηση της Υπηρεσίας εγκρίνει ομόφωνα τον κα¬ 
θορισμό του εκπαιδευτικού επιδόματος για τους εκπαιδευομένους στις 
Σχολές Τ.Ε.Κ. που θα λειτουργήσουν στο Κοντοπούλι Λήμνου, το Κε- 


2(>3 I 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρασοχώρι Ευρυτανίας και το Κεφαλοχώρι Ιωαννίνων σε 500 δραχμές 
για κάθε ημέρα εκπαίδευσης. 

ί Αθήνα, 3 Μαΐου. 1988 

Ο Πρόεδρος του Α.Σ. , . 

ΤΑΣΟΣ ΑΜΑΛΛΟΣ 

-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α9-55 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 21 (43) 

Μετάταξη της αμοιβής εγγύησης ή μηνιαίου μισθώματος των φιαλών 
βιομηχανικών αερίων από την αγορανομική κατηγορία των «διατι- 
μημένων» στην αγορανομική κατηγορία των «Ελεγχομένων για 
υπερβολικό κέρδος παροχών». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

Ι.ΤοΝ. 1558/85 «περί Κυβέρνησης και Κυβερνητικών Οργάνων». 

2. Το Ν.Δ. 136/46 «περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 

3. Το Π.Δ. 607/76 «περί Οργανισμού του Υπουργείου Εμπορίου». 

4. Την 72/77 Αγορανομική Διάταξη «περί Κωδικοποιήαεως των 
Αγορανομικών Διατάξεων που εκδόθηκαν μέχρι 30.6.77», όπως τρο¬ 
ποποιήθηκε και συμπληρώθηκε μεταγενέστερα. 

5. Την 10/10.2.1977 Αγορανομική Διάταξη «Μετάταξη Βιομηχα¬ 
νικών αερίων από την Αγορανομική κατηγορία των “Επουσιωδών” 
στην κατηγορία των “Ουσιωδών σε ανεπάρκεια” και καθορισμός της τι¬ 
μής πωλήσεώς των». 

6. Την 54/7.7.1981 Αγορανομική Διάταξη «Περί μετατάξεως των 
Βιομηχανικών αερίων εις την κατηγορίαν των “ουσιωδών εν επάρ¬ 
κεια”». 


7. Την 32/16.3.1986 Αγορανομική Διάταξη «Καθορισμός ανωτά- 
του ορίου εγγύησης ή μηνιαίου μισθώματος φιαλών βιομηχανικών αε¬ 
ρίων». 

8. Τα σχετικά αιτήματα των ενδιαφερομένων βιομηχανιών. 

9. Το 1/22.3.1988 Πρακτικό της Γνωμοδοτικής Επιτροπής τιμών, 
αποφασίζο'υμε: . 

Άρθρο 1. 

Τροποποιώντας κΛι συμπληρώνοντας το άρθρο 1 της με αριθ. 
72/77 Αγορανομικής Διάταξης, μετατάσσουμε την αμοιβή εγγύησης ή 
μηνιαίου μισθώματος των φιαλών των βιομηχανικών αερίων (οξυγόνου 
« αζώτου - ασετυλϊνης), από την αγορανομική κατηγορία των «διατιμη- 
μένων».στην αγορανομική κατηγορία των «Ελεγχομένων για υπερβο¬ 
λικό κέρδος» ειδών. 

Άρθρο 2. 

Οι 10/10.2.1977 το άρθρο 3 της 54/7.7.1981 και 32/ 
16.3:1986 Αγορανομικές Διατάξεις καταργούνται. 

Άρθρο 3. 

1. Οι παραβάτες της παρούσας αγορανομικής διάταξης, που ισχύει 
από την επομένη της ανακοίνωσής της στον Ημερήσιο Τύπο, διώκονται 
και τιμωρούνται σύμφωνα με τις διατάξεις του Αγορανομικού Κώδικα 
που ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον Ημερήσιο Τύπο. 

Αθήνα, 6 Μάου 1988 

Ο.ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





